کرکٹ دے قنون

اک کرکٹ ٹیم کپتان سنے 11 کھڈاریاں تے ہوندی اے۔ کھیڈ ویہڑے وچ اک ٹیم 11 کھڈاری ای اتارسکدی اے۔
 کھیڈ وچ اک وادو کھڈاری لیایا جاسکدا اے کسے پھٹڑ ہوۓ کھڈاری دی تھاں پر اوہ بیٹنگ بالنگ کپتانی تے وکٹ کیپری نہیں کرسکدا۔ اوہ پھثڑ ہوۓ بیٹسمین دی تھاں دوڑاں بنان لئی دوڑ سکدا اے یا کسے دی تھاں فیلڈنگ کرسکدا اے۔
 2 امپائر ہوندے نیں جیہڑے کرکٹ دے قنوناں نوں چلاندے نیں تے فیصلے کردے نیں۔
 دو گنتارے ہوندے نیں جیہڑے امپائر دے اشارے تے گنتی کردے نیں۔
 کرکٹ دی گیند 8 13/16 تے 9 انچ (22.4 سینٹی میٹر تے 22.9 سینٹی میٹر) گھیر تک تے  5.5 تے 5.75  اونس (155.9 گرام تے 163 گرام) دی ہوندی اے۔ میچ وچ صرف اک گیند ورتیا جاسکدا اے۔ جے گم ہوجاوے تے فیر اوہو جیا ای ہور ورتیا جاویگا۔ ہر اننگز دے شروع وچ نواں گیند ورتیا جاندا اے۔ ٹیسٹ میچ وچ ہر 80 اوور مگروں نواں گیند ورتی دا اے۔  ٹیسٹ میچ وچ ہر 80 اووراں مگروں  فیلڈ کرنوالی ٹیم نواں گیند لے سکدی اے۔
 بلا 38 انچ (97 سینٹی میٹر) توں لما تے  4.25 انچ (10.8 سینٹی میٹر) چوڑا ہوندا اے۔ ہتھ یا بلے نوں پھڑیا دستانہ وی بلے دا حصہ منیا جاندا اے۔ بیٹ دا بلیڈ لکڑ دا ہونا چاہیدا اے (ایہ سالیکس البا دا بنیا ہوند اے)۔
کرکٹ پچ کرکٹ ویہڑے وج مستطیل تھاں اے جیہڑی 22 گز لمی تے 10 فٹ چوڑی ہوندی اے۔  
 وکٹ تن ڈنڈیاں دی ہوندی اے جیہڑے  28 انچ اچے ہوندے نیں۔ وکٹاں کریز اتے 9 انچ تھاں دی چوڑائی توں ودھ ناں ہون تے وکٹاں اتے دو گلیاں (bails) ہوں جیہڑیاں وکٹوں توں ادھ انچ توں ودھ ناں ہون۔ گلی (bails) دی لمبائی 4 5⁄16 انچ(10.95 سینٹی میٹر)  ہووے۔ 
 جدوں کرکٹ دی بال کرائی جاندی اے تے ایہ پچ تے ٹھپہ کھاندی اے۔ بال دی چال پچ دی حال نوں دسدی اے۔
پج نوں مینہ تے تریل توں بچان لئی ویہڑے والے لوک اوہنوں ڈھک دیندے نیں۔ گیند گلی پچ تے سکی پچ نالوں وکھرے ول نال اچھلدی اے۔

Category:کرکٹ